भाजपा : 13 नए चेहरे तलाशने की चुनौती: भाजपा की बात करें, तो हाल ही में अमित शाह की मौजूदगी में गुजरात भाजपा का चिंतन शिविर हुआ। इसमें मुख्यत: दो मुद्दों पर बात हुई। पार्टी के आंतरिक सर्वे में 26 में से 13 सांसदों का रिपोर्ट कार्ड बहुत कमजोर आया। इनमें परेश रावल समेत अहमदाबाद के दो सांसद, भरूच सांसद मनसुख वसावा और सूरत सांसद दर्शनाबेन जरदोश शामिल हैं। पार्टी के वरिष्ठ नेता और गांधीनगर से सांसद लालकृष्ण आडवाणी के दोबारा चुनाव लड़ने या गांधीनगर से टिकट मिलने की संभावनाएं कम ही हैं। इसका मतलब है कि भाजपा को इस बार 13 से 14 नए चेहरों की तलाश करनी होगी।